Sledujte nás na Instagrame@hospodarske_noviny
"Ide o silne politicky a právne zmanipulovaný proces, ktorým obžaloba, porota i sudca uštedrili silné údery pod pás právu a spravodlivosti," píše v liste predseda KSS. René Gonzáles, Gerard Hernández, Ramón Lebaňino, Fernando Gonzáles a Antonio Guerrero boli podľa Hrdličku uväznení pre špionáž a vraždu, avšak obžaloba nebola doteraz schopná súdu predložiť ani jeden presvedčivý argument, ktorý by to dokazoval.
"Tento rok v septembri sa začal už ich desiaty rok väzby za činy, ktoré nespáchali. Boli odsúdení a sú väznení len a len preto, že sa snažili chrániť svoju vlasť pred teroristickými akciami trvalo organizovanými a realizovanými z územia USA, a ktoré si už vyžiadali veľké množstvo nevinných obetí," tvrdí šéf komunistov.
Slovenskí komunisti vraj tieto informácie získali a naďalej získavajú od rôznych nezávislých zdrojov.
"Vážený pán generálny prokurátor, vyzývame Vás, aby ste sa silou svojej autority zasadili o preverenie argumentov obžaloby a stiahnutie vykonštruovaného obvinenia zo súdu. Veríme, že tak budete konať v záujme dobrého mena amerického práva a spravodlivosti a tým dosiahnete prepustenie nespravodlivo odsúdených občanov Kuby na slobodu," píše sa v liste.
Hovorca Ministerstva zahraničných vecí SR Ján Škoda pre TASR povedal, že o takejto iniciatíve slovenských komunistov nevie a nevidí dôvod sa k nej vyjadrovať, keďže je to podľa neho len stranícka záležitosť KSS.
Denný prehľad správ emailom
Dostávajte každý deň nové informácie zo sveta politiky, ekonomiky a biznisu.
Pred zadaním e-mailovej adresy si prečítajte pravidlá ochrany osobných údajov a používania cookies. Súhlas na odoberanie noviniek môžete kedykoľvek odvolať.